10 ΦΕΒΡΟΥΑΡΙΟΥ 1993 ΠΕΪΣΕΡΣ-ΜΠΟΥΛΣ
Οι Πέισερς μπροστά με έξι, 20-14.
Ο Πίπεν εκμεταλλεύεται το σκριν, πάει να περάσει τον Σμιτς.
Τελικά, θα χάσει την μπάλα.
Καταλήγει στον Ρίτσαρντσον, ένας με τρεις, επιχειρεί το λέι απ...
Και... μπαίνει με φόλοου.
Ο Ρέτζι Μίλερ χτύπησε τον Μάικ και ο Εμ Τζέι εκνευρίζεται.
Δεν τον κατηγορώ.
Μάλιστα, έτρεξε καταπάνω του. Έχουμε αψιμαχίες τώρα.
Μην τον κρατάτε. Αφήστε τον.
Εκείνος κι εγώ έχουμε μια κάπως μοναδική σχέση.
ΡΕΤΖΙ ΜΙΛΕΡ ΠΕΪΣΕΡΣ
Οι περισσότεροι τον έτρεμαν, και δικαιολογημένα.
Αλλά εγώ δεν τον φοβόμουν όπως οι υπόλοιποι,
και κοντραριστήκαμε άγρια κάμποσες φορές.
13 ΑΠΡΙΛΙΟΥ 1998
Οι Πέισερς μπροστά με δέκα. Κλέβει ο Τζόρνταν!
Και πάει για... Τζάκσον...
Πετάει θυμωμένος την μπάλα στον Τζάκσον.
Του φάνηκε εσκεμμένο το φάουλ,
και ο Μάικλ χρεώνεται με τεχνική ποινή.
Και μετά, ήρθε κι ο Ρέτζι Μίλερ.
Τον σεβόμουν πολύ,
αλλά μάλλον με θεωρούσε έναν αυθάδη, κοκαλιάρη μικρό...
κι εκείνος ήταν από τους πιο αθυρόστομους στο άθλημα.
14 ΝΟΕΜΒΡΙΟΥ 1987
Την πρώτη μου χρονιά, παίζαμε εναντίον του Σικάγο.
Κι ως πρωτοεμφανιζόμενος, δίνεις το 110%,
για να εντυπωσιάσεις τους παλιούς στην ομάδα.
Ο Μίλερ εκμεταλλεύεται το σκριν,
μπαίνει στη ρακέτα, λέι-απ, καλάθι και φάουλ.
Σκοράρει και κερδίζει το φάουλ από τον Τζόρνταν.
Είχα βάλει δέκα πόντους στο πρώτο ημίχρονο,
και αυτός δεν ήταν ιδιαίτερα εύστοχος.
Οπότε είχα ύφος "Εσύ είσαι ο Μάικλ Τζόρνταν
που περπατά στο νερό;"
Με κοιτάζει.
Τζόρνταν από τη γραμμή του φάουλ, μέσα.
Στο δεύτερο ημίχρονο, έβαλα μόνο δυο πόντους.
Εγώ τελείωσα με 12, κι αυτός με περισσότερους.
Ο Τζόρνταν φτάνει τους 37 πόντους.
Και τον θυμάμαι να φεύγει από το παρκέ.
Σαν να έλεγε...
"Μην την ξαναπείς στον Μαύρο Ιησού".
Τότε ήταν που έπαψα να τον αποκαλώ Μάικλ Τζόρνταν
και τον λέω πάντα Τζόρνταν,
Μαύρο Ιησού ή Μαύρο Γάτο.
Δεν τον ξαναείπα Μάικλ Τζόρνταν μετά από αυτό.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Θεαματική ενέργεια!
Και ο αγώνας λήγει!
Το Στάδιο του Σικάγο παίρνει φωτιά!
Δεν υπάρχουν πισώπλατα μαχαιρώματα.
Καιρός να πάω παραπέρα.
Τελευταία χρονιά του Φιλ.
Υπερβολικές προσδοκίες;
- Τι έπεται; - Το ερώτημα είναι πόσο θα κρατήσει.
ΕΠΕΙΣΟΔΙΟ 9
Α' ΤΕΛΙΚΟΣ ΑΝΑΤΟΛΗΣ 1998 ΜΠΟΥΛΣ-ΠΕΪΣΕΡΣ
Καλώς ήρθατε στους Τελικούς της Ανατολής,
μεταξύ Μπουλς και Ιντιάνα Πέισερς.
Είναι η πρώτη φορά που αναμετρούνται στα πλέι οφ.
Η μπάλα στην Ιντιάνα.
Το '98 ήταν η πρώτη μου χρονιά ως προπονητής
και ήταν ιδανική ευκαιρία να πάρουμε πρωτάθλημα.
Πιστεύαμε ότι θα τους εκθρονίσουμε.
ΤΖΕΪΛΕΝ ΡΟΟΥΖ
Νιώθαμε εξίσου πλήρεις.
Είχαμε τον Ρικ Σμιτς, τον Ολλανδό που Καρφώνει.
Τον Μαρκ Τζάκσον, από τους καλύτερους πασαδόρους που πέρασαν ποτέ.
Τους αδελφούς Ντέιβις.
Τον Κρις Μάλιν, έναν εκ των κορυφαίων σουτέρ όλων των εποχών.
Και τον Ρέτζι Μίλερ, που μπήκε στο Πάνθεον.
Φοβερό ρόστερ.
Η σειρά με την Ιντιάνα ήταν η πιο δύσκολη απ' όλες.
ΜΠΙΛ ΓΟΥΕΝΙΝΓΚΤΟΝ
Ψηλοί, δυνατοί, σκληροί.
Αν ήταν να διαλέξω ποια ομάδα μας δυσκόλεψε περισσότερο στην Ανατολή,
πέρα από το Ντιτρόιτ, θα επέλεγα την Ιντιάνα.
Σκληροτράχηλοι.
Μετά από κάθε αγώνα, είχα και ένα καινούργιο σημάδι.
Το πήρα προσωπικά.
Ο Μάικλ επιχειρεί ανάποδο λέι απ, καλάθι και φάουλ!
Ο Μάικλ κλέβει, και το Σικάγο προηγείται.
Ο Μπουλς κερδίζουν το πρώτο.
ΜΠΟΥΛΣ-ΠΕΪΣΕΡΣ 85-79 1-0 ΟΙ ΜΠΟΥΛΣ
Καλώς ήλθατε στο Γιουνάιτεντ Σέντερ.
Είναι ο δεύτερος αγώνας των Τελικών της Ανατολικής Περιφέρειας.
Έχω την τιμή να απονείμω στον Μάικλ Τζόρνταν
το πέμπτο του τρόπαιο Πολυτιμότερου Παίκτη του ΝΒΑ.
Εκ μέρους όλων απόψε, σε ευχαριστούμε.
Και ο Λόνγκλεϊ καρφώνει. Λουκ Λόνγκλεϊ.
Ο Κερ για τρεις ξανά, και είναι...
Κάθε χρόνο ο Στιβ Κερ βρίσκει τρόπο να βάλει ένα σπουδαίο καλάθι,
πικραίνοντας τους αντίπαλους.
Λιγότερο από δύο λεπτά στην τέταρτη περίοδο. Τζόρνταν...
Ο Τζόρνταν σουτάρει εκτός ισορροπίας...
Φοβερό καλάθι από τον Μάικλ Τζόρνταν!
Ίσως είναι η τελευταία πινελιά για τους Σικάγο Μπουλς.
2-0 ΟΙ ΜΠΟΥΛΣ
Οι Μπουλς επικρατούν με 104-98.
Προηγούνται 2-0 στη σειρά. Ο Τζόρνταν πέτυχε 41.
Αρχίζεις πάλι να καταστρώνεις σχέδια.
Παίζεις μια χρονιά για αυτό,
έχεις κάνει πολύ κόπο για να το αφήσεις να χαθεί.
- Αδελφέ μου. Είσαι καλά; - Μια χαρά.
Η οικογένεια, καλά;
- Θα γίνει μάχη. - Εννοείται.
- Το ήξερα εξαρχής αυτό. - Εντάξει.
Γ' ΤΕΛΙΚΟΣ ΑΝΑΤΟΛΗΣ 1998 ΠΕΪΣΕΡΣ-ΜΠΟΥΛΣ
ΟΙ ΜΠΟΥΛΣ ΠΡΟΗΓΟΥΝΤΑΙ 2-0
ΦΙΛΑΡΜΟΝΙΚΗ ΙΝΤΙΑΝΑ
Οι Πέισερς θα πατήσουν το Σικάγο.
ΕΜΠΡΟΣ ΠΕΪΣΕΡΣ!
Οι Μπουλς θα φάνε χώμα!
Ελάτε να βαρέσετε... το αμάξι των παλιο-Μπουλς.
Πήραμε τα δύο πρώτα στο Σικάγο.
Αλλά ο επόμενος αγώνας ήταν εκτός έδρας.
Και ξέραμε ότι δύσκολα θα κερδίζαμε σε τόσο καυτή έδρα.
Ας τους δώσουμε λόγο να κράζουν.
Πάμε, παιδιά.
Στον τρίτο αγώνα, ο Ρέτζι ήταν πρόβλημα.
Επειδή είχε...
ΝΤΕΪΒΙΝΤ ΟΛΝΤΡΙΤΖ
τρελή αυτοπεποίθηση.
Ο Ρέτζι...
Όταν ζεσταινόταν...
σκόραρε από παντού, με οποιονδήποτε αντίπαλο.
Παίρνει, σουτάρει και σκοράρει.
Ρέτζι Μίλερ!
Μίλερ... Ευστοχεί για τρεις από τη γωνία!
Ο Μίλερ για τρεις...
Ίσως η χαριστική βολή για τους Μπουλς.
Είκοσι έξι για τον Ρέτζι.
Η Ιντιάνα νικά στον τρίτο αγώνα.
ΠΕΪΣΕΡΣ-ΜΠΟΥΛΣ 107-105 2-1 ΟΙ ΜΠΟΥΛΣ
Τώρα, έχουμε μια ευκαιρία να ισοφαρίσουμε τη Δευτέρα.
Το Σικάγο δεν το βάζει ποτέ κάτω.
Όσο υπάρχει ο Μαύρος Γάτος, όλα είναι πιθανά.
Όλα θα πάνε καλά. Απλώς είχαμε μια αναποδιά.
Δ' ΤΕΛΙΚΟΣ ΑΝΑΤΟΛΗΣ 1998
Οι Μπουλς δεν θορυβήθηκαν από την ήττα στον τρίτο αγώνα.
Ο Τζόρνταν την αποκάλεσε "αναποδιά".
Ο Φιλ Τζάκσον είπε "Έπαιξαν καλά στην έδρα τους,
κι όμως, μετά βίας νίκησαν".
Έγινε μάχη. Ο πιο αξέχαστος αγώνας ήταν ο τέταρτος.
ΜΠΟΜΠ ΚΟΣΤΑΣ
Το τζάμπολ στην Ιντιάνα.
Ο Ρέτζι από τη γωνία. Δύσκολο σουτ, έρμπολ.
Ο Πίπεν δίνει στον Μάικλ.
Ο Τζόρνταν τρώει μια μεγαλειώδη τάπα.
Ο Μάικλ αιμορραγεί.
Ο Μίλερ για τρεις.
Ο Μάικλ αρχίζει να ζεσταίνεται μετά το κακό ξεκίνημα.
Διαφορά ενός πόντου, με 6,4 δεύτερα να απομένουν.
ΠΕΪΣΕΡΣ-ΜΠΟΥΛΣ 93-94
Ελέγξτε τη ρακέτα. Να πηδούν όλοι για ριμπάουντ.
Μάικ, ο μικρός είναι ζεστός τώρα.
Η Ιντιάνα έχει ένα τάιμ-άουτ. Δεν το χρησιμοποιεί.
Ο Μακί ψάχνει συμπαίκτη.
Δίνει στον Μίλερ, κλέψιμο,
κι έχουμε φάουλ υπέρ του Πίπεν.
Είχα θυμώσει τόσο πολύ, που σκεφτόμουν
"Αυτό ήταν; Θα προηγηθούν 3-1;
Αν η σειρά επιστρέψει στο Σικάγο με σκορ 3-1,
δεν έχουμε ελπίδα. Δεν γίνεται να αποκλειστούμε έτσι".
Ο Σκότι Πίπεν κάνει φοβερό παιχνίδι,
αλλά έχει μόλις δύο στις πέντε βολές.
ΠΕΪΣΕΡΣ-ΜΠΟΥΛΣ 93-94
Αστοχεί!
Δεν πρέπει να χάσει και τη δεύτερη.
Έχασε και τις δύο. Η μπάλα βγαίνει έξω, ποιανού είναι;
Η μπάλα στην Ιντιάνα, στα 2,9".
ΠΕΪΣΕΡΣ-ΜΠΟΥΛΣ 93-94
Και ο Λάρι Μπερντ παίρνει το τελευταίο του τάιμ-άουτ.
Όταν ήμουν προπονητής,
πάντα σχεδίαζα κάτι άλλο για το τέλος,
όταν απέμεναν λίγα δευτερόλεπτα.
Αν ήταν στον πόντο, ξέραμε τι θα κάνουμε.
Πολλοί σουτάρουν καλά στις τρεις πρώτες περιόδους,
μα, όσον αφορά το τελευταίο σουτ, η μπάλα πάει στον Ρέτζι.
Όταν ο Λάρι σχεδίαζε την επίθεση,
σκεφτόμουν να πιέσουμε τον διαιτητή να δώσει κάτι.
Ο Τζόρνταν πάνω στον Μπεστ. Ο Χάρπερ στον Μίλερ.
Όταν σχεδιάζαμε το σύστημα,
ήξερα ότι θα αλλάξουν και θα με μαρκάρει ο Εμ Τζέι.
Έτσι, όρμηξα καταπάνω του...
και τον έσπρωξα ελαφρώς, πολύ ελαφρώς, για να δημιουργήσω χώρο...
Τα υπόλοιπα είναι ιστορία.
Μακί... Επιχειρεί το νικητήριο τρίποντο...
Στα τέσσερα δέκατα του δευτερολέπτου!
Ένας από τους κορυφαίους σκόρερ νικητήριων καλαθιών της γενιάς του...
έκανε και πάλι το θαύμα του.
Χόρεψε όσο θέλεις, Ρέτζι.
Όλο το στάδιο παραληρούσε, όπως ήταν φυσικό,
αλλά, σας παρακαλώ, δείξτε τον Λάρι Μπερντ.
Ο Λάρι κοίταξε το ρολόι.
Με στωικό βλέμμα, επειδή ήξερε αυτό που ξέραμε όλοι,
ότι είχαν τον Τζόρνταν και υπήρχε ακόμα χρόνος.
ΠΕΪΣΕΡΣ-ΜΠΟΥΛΣ 96-94 0,7" ΓΙΑ ΤΗ ΛΗΞΗ
Ξέραμε πού θα πάει η μπάλα.
Όλο το γήπεδο ήξερε πού θα πάει.
Ο Κούκοτς δίνει στον Μάικλ, στην εκπνοή...
Ήμουν κάτω από το καλάθι και κοιτούσα την μπάλα.
Σκέφτηκα ότι θα μπει.
Επαναφέρει στον Τζόρνταν, ο οποίος σουτάρει...
Στριφογύρισε και βγήκε έξω. Δύο-δύο!
Απίστευτο!
Βασικά, το έχασε για χιλιοστά. Μπήκε και βγήκε.
Κρίνονταν όλα από εκείνο το σουτ, και παραλίγο να μπει.
Δ' ΤΕΛΙΚΟΣ ΑΝΑΤΟΛΗΣ 1998
ΠΕΪΣΕΡΣ-ΜΠΟΥΛΣ 96-94 ΙΣΟΠΑΛΙΑ 2-2
Μίλησες για "αναποδιά" το Σάββατο.
Αυτό τι ήταν; Τι θα κάνετε τώρα;
Έχετε να έρθετε στο Σικάγο. Τόσο η Γιούτα όσο και η Ιντιάνα,
έχουν να έρθουν στο Σικάγο. Δεν με νοιάζει για απόψε.
Ούτε τι έγινε σε άλλες σειρές.
Έχουν να έρθουν στο Σικάγο.
ΜΑΪΟΣ 1998
ΙΟΥΝΙΟΣ 1997
ΤΟ 1997, ΟΙ ΜΠΟΥΛΣ ΕΦΤΑΣΑΝ ΣΤΟΥΣ ΠΕΜΠΤΟΥΣ ΤΕΛΙΚΟΥΣ ΤΟΥΣ,
ΜΕΤΑ ΑΠΟ 69 ΝΙΚΕΣ ΣΤΗΝ ΚΑΝΟΝΙΚΗ ΠΕΡΙΟΔΟ.
ΑΝΤΙΠΑΛΟΙ ΤΟΥΣ ΗΤΑΝ ΟΙ ΓΙΟΥΤΑ ΤΖΑΖ,
ΣΤΗΝ ΠΡΩΤΗ ΤΟΥΣ ΕΜΦΑΝΙΣΗ ΣΕ ΤΕΛΙΚΟΥΣ ΤΟΥ ΝΒΑ.
Τραβούσαμε ζόρια σε όλη μου την καριέρα.
ΤΖΟΝ ΣΤΟΚΤΟΝ ΤΖΑΖ
Αντιμετωπίζαμε σπουδαίες ομάδες, φτάναμε πολύ κοντά,
μα δεν προκρινόμασταν.
ΤΕΛΙΚΟΙ ΔΥΣΗΣ 1997 ΡΟΚΕΤΣ-ΤΖΑΖ
Νικήσαμε την τελευταία στιγμή.
Στόκτον, ελεύθερος για τρεις...
Μέσα! Ο Στόκτον στέλνει τους Γιούτα Τζαζ στους Τελικούς του ΝΒΑ!
Θα αντιμετωπίζαμε τους κορυφαίους.
Ό, τι πιο σπουδαίο για μένα.
Ποιο ήταν το μεγαλύτερο κίνητρό σου σε αυτούς τους Τελικούς;
Που βγήκε ο Μαλόουν MVP.
Συγχαρητήρια, Καρλ...
19 ΜΑΪΟΥ 1997
για την ανακήρυξή σου σε Πολυτιμότερο Παίκτη της σεζόν 1996-97.
ΚΑΡΛ ΜΑΛΟΟΥΝ MVP 1997
Ο Μαλόουν βγήκε MVP της σεζόν.
Επιπλέον κίνητρο για τον Μάικλ. Πίστευε ότι έπρεπε να είναι αυτός.
Καταλάβαμε αμέσως πού θα κατέληγε αυτό.
Δεν λέω ότι δεν του άξιζε.
Λέω μόνο ότι θέριεψε τη φωτιά μέσα μου.
Είπα "Εντάξει. Αυτόν βγάλατε MVP. Ωραία. Κανένα πρόβλημα".
Είναι ομάδα που τρέχει, κι επιδιώκει το εύκολο καλάθι.
Βάζουν άνετα 100 πόντους.
Η δεύτερη καλύτερη επίθεση στο πρωτάθλημα.
Είναι εξαιρετικοί στον αιφνιδιασμό.
Είναι ο πρώτος τελικός του ΝΒΑ.
Για τους Γιούτα Τζαζ, είναι η πρώτη παρουσία σε τελικούς
στην ιστορία του θεσμού.
Πρώτος αγώνας.
- Να ο Τζόρνταν... - Ναι!
Ο Καρλ Μαλόουν σκοράρει μετά από ασίστ του Τζον Στόκτον.
Άμυνα!
O Μαλόουν ολοκληρώνει το πικ εν ρολ.
Πολύ δυναμικός επιθετικά ο Μαλόουν.
Οι Τζαζ ήταν καλοί.
ΜΠΙΛ ΚΑΡΤΡΑΪΤ
Ο Μαλόουν ήταν δύσκολος αντίπαλος.
Τρία δευτερόλεπτα. Μαλόουν... Μέσα.
Ο Στόκτον ήταν δύσκολος αντίπαλος.
Ο πρώτος αγώνας στο Σικάγο ήταν αμφίρροπος.
Το σκορ είναι ισόπαλο, 82-82.
ΚΑΛΥΤΕΡΑ ΔΕΝ ΓΙΝΕΤΑΙ!
Απομένουν 7,5 δευτερόλεπτα.
Έβαλαν τον Μπράιον Ράσελ πάνω στον Μάικλ Τζόρνταν.
Πρέπει να είχαμε
τρεις παίκτες να μαρκάρουν τον Μάικλ,
με πρώτο και κύριο τον Μπράιον Ράσελ.
Ο Ράσελ είχε καθιερωθεί στην ομάδα
λόγω της εκπληκτικής του άμυνας.
Ως εκ τούτου, κέρδισε το δικαίωμα να αναλαμβάνει τις πιο δύσκολες αποστολές,
και δεν υπήρχε δυσκολότερη.
Ο Μπράιον Ράσελ;
Όταν έπαιζα μπέιζμπολ, οι Τζαζ θα έπαιζαν στο Σικάγο.
Έκαναν προπόνηση μαζί μας.
Πήγα να χαιρετήσω τον Τζον και τον Καρλ.
Ο Μπράιον Ράσελ έρχεται και μου λέει "Γιατί τα παράτησες;
Ήξερες ότι θα σε έσβηνα, γι' αυτό τα παράτησες".
Είπα "Καρλ, πες τίποτα στον τύπο".
"Μπα, μικρός είναι".
Έκτοτε, μπήκε στη μαύρη λίστα.
Ο Μπράιον είναι πειραχτήρι και συνέχεια λέει διάφορα.
Μάλλον ο Μάικλ τρωγόταν με τα ρούχα του.
Έψαχνε διαρκώς αφορμή για ασήμαντο λόγο.
Ήξερα πώς έπαιζε.
Είχε πολλή ενέργεια στο παιχνίδι του.
Με τη σωστή προσποίηση, δεν μπορούσε να φρενάρει.
Ο Σάντον Άντερσον θα μαρκάρει τον Πίπεν.
Ο Μπράιον Ράσελ μαρκάρει τον Τζόρνταν.
Πέντε δεύτερα. Ο Τζόρνταν απέναντι στον Ράσελ.
Απομένουν δύο, ένα...
ΜΠΟΥΛΣ-ΤΖΑΖ 84-82 1-0 ΟΙ ΜΠΟΥΛΣ
Τέλος! Οι Μπουλς κερδίζουν στην εκπνοή τον πρώτο αγώνα.
Με τζαμπ σουτ του Τζόρνταν.
Β' ΤΕΛΙΚΟΣ ΝΒΑ 1997 ΣΙΚΑΓΟ ΜΠΟΥΛΣ-ΓΙΟΥΤΑ ΤΖΑΖ
Ο δεύτερος αγώνας δεν ήταν... ιδιαίτερα αμφίρροπος.
Ο Τζόρνταν δείχνει πάλι την κλάση του!
Οι Μπουλς νίκησαν 97-85 τους Τζαζ και προηγούνται 2-0 στους τελικούς.
Αλλά... η Γιούτα το πάλεψε.
Όταν πήγαν στη Γιούτα, το σκηνικό άλλαξε τελείως.
Μόνος ο Μαλόουν...
Γ' ΤΕΛΙΚΟΣ 1997 ΤΖΑΖ-ΜΠΟΥΛΣ
Ο Καρλ Μαλόουν πέτυχε 37 πόντους.
Οι Τζαζ επικράτησαν 104-93 και μείωσαν σε 2-1 τη σειρά.
Οπότε, ο τέταρτος αγώνας ήταν αμφίρροπη αναμέτρηση.
Το Σικάγο προηγείται με έναν πόντο.
ΓΙΟ-ΣΙΚ 72-73
Μένει λιγότερο από ένα λεπτό.
Ο Στόκτον έδωσε την καλύτερη πάσα που είδα ποτέ από πόιντ γκαρντ.
ΤΖΑΖ-ΜΠΟΥΛΣ 72-73 4η ΠΕΡΙΟΔΟΣ
Τέταρτος αγώνας των Τελικών. Οι Μπουλς προηγούνται 2-1.
Μακρινή πάσα του Στόκτον στον Μαλόουν!
Οι Τζαζ ισοφαρίζουν σε 2-2!
Δ' ΤΕΛΙΚΟΣ 1997 ΤΖΑΖ-ΜΠΟΥΛΣ 78-73
10 ΙΟΥΝΙΟΥ 1997
ΠΑΡΑΜΟΝΗ ΤΟΥ ΠΕΜΠΤΟΥ ΑΓΩΝΑ
Πριν τον πέμπτο αγώνα στη Γιούτα, ήμουν στο ξενοδοχείο Marriott.
Εγώ, ο Τζορτζ, ο Τιμ και νομίζω ένας-δυο σεκιουριτάδες.
Την παραμονή του αγώνα, είχαμε αράξει στο δωμάτιο του Μάικλ.
Αλλά γύρω στις 10:00-10:30 το βράδυ, με πιάνει πείνα.
Δεν φέρνουν φαγητό. Ο Μάικλ πεινάει.
ΤΙΜ ΓΚΡΟΒΕΡ ΓΥΜΝΑΣΤΗΣ
Οπότε τηλεφωνούμε δεξιά κι αριστερά.
Ο Τζορτζ κι εγώ ψάξαμε και βρήκαμε μια ανοικτή πιτσαρία.
Παραγγείλαμε, λοιπόν, πίτσα, κι όταν ήρθε,
ήταν πέντε-έξι ντελιβεράδες στην πόρτα.
Πέντε τύποι για μια πίτσα.
Πολύ σπάνια έρχονται πέντε ντελιβεράδες μαζί
από την πιτσαρία για μια πίτσα.
Όλοι προσπαθούν να δουν μέσα, ξέρουν ότι είναι ο Μάικ.
Παίρνω την πίτσα, τους πληρώνω, την αφήνω κάτω,
και λέω "Έχω ένα κακό προαίσθημα".
Την έφαγα όλη μόνος μου, κανείς άλλος δεν έφαγε πίτσα.
Ξύπνησα γύρω στις 2:30 και ξερνούσα ακατάσχετα.
Τρεις τα χαράματα, χτυπάει το τηλέφωνο στο δωμάτιό μου.
"Μεγάλε, έλα εδώ αμέσως".
Πηγαίνω. Είναι κυριολεκτικά κουβαριασμένος και τρέμει.
Μου λέει "Φέρε αμέσως τον γιατρό της ομάδας".
Οπότε, δεν ήταν γρίπη, αλλά τροφική δηλητηρίαση.
Θεούλη μου.
Ήμουν σε ένα δωμάτιο στη Γιούτα.
Πήγα εκεί και ήταν χάλια.
ΝΤΕΛΟΡΙΣ ΤΖΟΡΝΤΑΝ
"Και πώς θα παίξεις απόψε;" "Μαμά, πρέπει να παίξω".
Και σκέφτηκα "Δεν κάνει να παίξεις".
Ε' ΤΕΛΙΚΟΣ 1997
Αλλά ήταν εκεί.
"Ο ΑΓΩΝΑΣ ΤΗΣ ΓΡΙΠΗΣ"
Σημαντικότερη είδηση απόψε είναι η φυσική κατάσταση του Τζόρνταν.
Εντάξει, κάντε πίσω.
-Έμεινα ξάπλα όλη μέρα. - Άντε.
Ό, τι κι αν έτρωγα, το έβγαζα.
Του είχαν βάλει ορό, και ήταν κάτασπρος σαν πανί.
Έδειχνε χάλια.
Και είπα "Την έχουμε άσχημα".
Στον Φιλ είπα "Θα προσπαθήσω. Είναι το πέμπτο παιχνίδι.
Αν μη τι άλλο, για φόβητρο. Οπότε, θα βγω να παίξω".
Στις 3:30 το πρωί, ο Τζόρνταν ξύπνησε με συμπτώματα γρίπης,
στομαχόπονο και πονοκέφαλο. Έμεινε ξάγρυπνος.
Έκανε συνεχώς εμετό, κι όπως είπα, δεν έκανε προθέρμανση.
Έμεινε στο κρεβάτι όλη μέρα, κάνοντας συνεχώς εμετό.
Γιούτα Τζαζ!
Οι Τζαζ κερδίζουν το τζάμπολ.
Κλειδί για τη Γιούτα απόψε η επίθεση.
Ο Στόκτον βάζει το καλάθι.
Το καλό ξεκίνημα της Γιούτα
συντηρεί τον ενθουσιασμό του κοινού.
Ο Τζόρνταν με σταυρωτή ντρίμπλα...
Πολύ άστοχος. Σαφώς επηρεασμένος από τη γρίπη.
ΤΖΑΖ-ΜΠΟΥΛΣ 18-8 Α' ΠΕΡΙΟΔΟΣ 3:34
Κακή αρχή για το Σικάγο.
Έπαιζε κανονικά, και όποτε δινόταν τάιμ άουτ,
έδειχνε
σαν να έφευγε όλη η ζωή από μέσα του και...
Σε κάθε τάιμ-άουτ, ήταν... εντελώς ξεθεωμένος.
Είχε τα χάλια του,
αλλά πολλές φορές, όταν είσαι άρρωστος,
ανακαλύπτεις βαθιά μέσα σου δυνάμεις που αγνοούσες ότι υπήρχαν.
Νομίζω ήταν ένας αγώνας
στον οποίο ήθελε τόσο πολύ να νικήσει,
που τα έδωσε όλα.
Μετά από εκείνο το τάιμ άουτ, όταν σφύριξε ο διαιτητής,
με κάποιον τρόπο... μπήκε μέσα και έπαιξε.
Ο Τζόρνταν επέστρεψε, αποφεύγει τον Μόρις.
ΤΖΑΖ-ΜΠΟΥΛΣ 29-18 Β' ΠΕΡΙΟΔΟΣ 11:45
Ο Τζόρνταν αποφεύγει τον Χόρνασεκ.
ΤΖΑΖ-ΜΠΟΥΛΣ 36-24 Β' ΠΕΡΙΟΔΟΣ 8:46
Το ωραιότερο καλάθι της βραδιάς.
Ο Τζόρνταν βρήκε τον Λόνγκλεϊ.
ΤΖΑΖ-ΜΠΟΥΛΣ 38-29 Β' ΠΕΡΙΟΔΟΣ 7:43
Η διαφορά πέφτει στους εννέα πόντους.
Ίδιος ο Εξολοθρευτής.
Κλέβει ο Τζόρνταν!
Θέλω να πω, με κάποιον τρόπο... γύρισε έναν διακόπτη.
Τι φάση! Οι Μπουλς έχουν την ευκαιρία να προηγηθούν.
ΤΖΑΖ-ΜΠΟΥΛΣ 44-43 Β' ΠΕΡΙΟΔΟΣ 3:02
Στο τέλος του αγώνα, άρχισε να ανεβαίνει,
να σκοράρει...
κι έσωσε την ομάδα.
Το σκορ γίνεται 85-85.
Οι Μπουλς παίζουν συνεχώς Τελικούς.
Η αυτοπεποίθηση, ο αέρας, η αποφασιστικότητα,
η πολύμηνη πειθαρχία και οργάνωση,
όλα αυτά αποδίδουν τώρα, με τον Τζόρνταν να εκτελεί βολές.
Ο Τζόρνταν κατάφερε να πάρει το ριμπάουντ
και έχει την κατοχή, με 40 δεύτερα να απομένουν.
Το σκορ είναι 85-85.
Δέκα δεύτερα για την επίθεση. Ο Πίπεν βάζει πλάτη τον Χόρνασεκ.
Ο Τζόρνταν για τρεις. Ναι!
Ο Μάικλ Τζόρνταν εκτελεί από την κορυφή.
ΤΖΟΡΝΤΑΝ: 44 ΛΕΠΤΑ, 38 ΠΟΝΤΟΙ
Απέδειξε πως, όσο άρρωστος κι αν ήταν,
παρέμενε ο κορυφαίος.
Ε' ΤΕΛΙΚΟΣ ΝΒΑ 1997
ΤΖΑΖ-ΜΠΟΥΛΣ 88-90 ΟΙ ΜΠΟΥΛΣ ΠΡΟΗΓΟΥΝΤΑΙ 3-2
ΤΖΕΡΙ ΣΛΟΑΝ ΠΡΟΠΟΝΗΤΗΣ ΤΖΑΖ
Πόσα ξέρατε για την κατάσταση του Τζόρνταν πριν τον αγώνα;
Πώς σας φάνηκε στην αρχή; Πόση προσπάθεια
κατέβαλε με την ασθένεια που είχε;
Πρώτον, δεν ήξερα ότι ήταν άρρωστος.
Νομίζω ότι έκανε καλό παιχνίδι.
Ξέρατε όλοι ότι ήταν άρρωστος;
Μάλλον το έμαθα τελευταίος.
- Έλα, αρχηγέ. - Είσαι τρελός;
Το πηγαίο ένστικτό μου είναι να νικήσω πάση θυσία.
Αν χρειαστεί, θα το κάνω μόνος μου.
Αλλά την περίοδο πριν από τους Τελικούς,
υπήρξαν στιγμές που και οι υπόλοιποι έπιασαν πολύ καλή απόδοση.
Ο Μάικλ κατάλαβε ότι υπήρχαν κάποια παιδιά
που υπερέβαλαν τις δυνάμεις τους.
Ενώ δεν ήμασταν αστέρια, μπαίναμε μέσα και τα δίναμε όλα.
Το ίδιο θα πίστευε και για εμένα.
Όταν μπήκα στο ΝΒΑ,
δεν ήμουν ψηλά στα ντραφτ ή πολυδιαφημισμένος παίκτης.
Με επέλεξε το Φίνιξ και με κράτησε περίπου έναν χρόνο.
Πρώτη μου μεγάλη ευκαιρία ήταν οι Κλίβελαντ Καβαλίερς.
Έχει τον Κερ...
Η μπάλα φτάνει στον Κερ, που σουτάρει.
Αντιμετωπίζαμε συχνά τους Μπουλς, και παρατηρούσα τον Τζον Πάξον.
Τον μάρκαρα όταν ήμασταν αντίπαλοι
και τον παρακολουθούσα από πριν τους αγώνες.
Πάξον για τρεις...
Μέσα! Οι Μπουλς περνούν μπροστά μ' έναν πόντο.
Ήταν το πρότυπό μου.
Σκεφτόμουν συνέχεια ότι έπρεπε να πάω στους Μπουλς.
Όταν πήγα εκεί,
ο Τζον έμπαινε στην τελευταία χρονιά της καριέρας του.
Και με πήρε υπό την προστασία του.
Κατάλαβα από νωρίς ότι θα ήμουν ρολίστας.
ΤΖΟΝ ΠΑΞΟΝ ΓΚΑΡΝΤ
Αυτό που έκανα καλά... συμπλήρωνε τον Μάικλ.
Προσπάθησα, λοιπόν, να πω στον Στιβ
πως ο Μάικλ έπρεπε να σε εμπιστεύεται απόλυτα στο παρκέ.
Αν ήταν να δώσετε μάχη μαζί,
έπρεπε να ξέρει ότι δεν θα κάνεις πίσω.
Πάλεψα με νύχια και με δόντια για οτιδήποτε πέτυχα στο ΝΒΑ.
Αυτό αρκούσε για να τα καταφέρω.
Μεγάλε, να το κάνεις συχνά αυτό.
- Έχω μισό... - Όλα καλά.
Ο Μάικλ ήταν αναγκασμένος να ζει διαφορετικά από τους υπόλοιπους.
Δεν μπορούσε να ζει φυσιολογικά. Ήταν πολύ κλειστός...
συναισθηματικά.
Μιλήσατε ποτέ για τους πατέρες σας;
Ποτέ.
Νομίζω ότι ήταν πολύ επώδυνο...
και για τους δυο μας.
ΙΟΥΝΙΟΣ 1997
Ο πατέρας μου με στήριζε από παιδί. Είδε πόσο λάτρευα τα σπορ.
Λάτρευε να με βλέπει να παίζω μπάσκετ.
Παίζαμε συνέχεια μαζί, μπροστά στο γκαράζ μας.
Καλλιέργησε το ταλέντο του...
ΑΝ ΚΕΡ ΜΗΤΕΡΑ ΣΤΙΒ
παίζοντας μπάσκετ με τον πατέρα του και τον μεγάλο του αδελφό.
Έτσι διασκέδαζε η οικογένεια.
Ο Μάλκολμ, ο Τζον και ο Στιβ έπαιζαν μπάσκετ.
Φυσικά, μερικές φορές, τον κέρδιζαν.
Αυτό τον πείραζε.
Τι φρίκη.
ΚΑΘΗΓΗΤΗΣ ΤΗΣ ΧΡΟΝΙΑΣ 1973-74 ΜΑΛΚΟΛΜ ΚΕΡ
Ο μπαμπάς μου δίδασκε Ιστορία Μέσης Ανατολής στο UCLA.
Η μαμά μου ήταν νοικοκυρά,
αλλά έγινε και αυτή καθηγήτρια αργότερα.
Πολύ ακαδημαϊκή οικογένεια.
Δευτέρα έως Πέμπτη, δεν επιτρεπόταν να δούμε τηλεόραση,
εκτός αν είχε σημαντικό αγώνα. Ευτυχώς, ήθελε να βλέπει ο μπαμπάς.
Η σχέση του πατέρα μου με το UCLA φούντωσε τη θέρμη μου για το μπάσκετ.
Το να πηγαίνω στο στάδιο στις αρχές του '70,
ως εξάχρονο παιδί, ήταν μαγεία.
Ήταν φοβερό μέρος να είσαι.
Ο Γουόλτον σουτάρει και ευστοχεί μέσα απο τη ρακέτα.
Πόση σημασία σού έδιναν οι σκάουτερ,
- όταν τελείωνες το λύκειο; - Ελάχιστη.
Όση μου έδιναν και τα κορίτσια στο σχολείο.
Ελάχιστη σημασία κι από τις δύο πλευρές.
Τέλειωσα το λύκειο χωρίς να έχω λάβει υποτροφία,
αλλά μου πρόσφερε μία το Αριζόνα, την τελευταία στιγμή,
και τη δέχτηκα χωρίς να έχω επισκεφθεί ποτέ τη σχολή.
Ενθουσιάστηκα που έγινα κάπου δεκτός.
Και όταν έφυγα για το κολέγιο,
η μαμά κι ο μικρός μου αδελφός πήγαν στον μπαμπά στη Βηρυτό.
Ο πατέρας μου έφυγε από το UCLA προτού βγάλω το λύκειο.
Έγινε πρόεδρος του Αμερ. Πανεπιστημίου στη Βηρυτό.
Στο παρεκκλήσιο του πανεπιστημίου,
έγινε η επίσημη έναρξη του 117ου διδακτικού έτους.
Μετά τις μάχες στη Βηρυτό, παραλίγο να ματαιωθεί.
Ο εκτελών χρέη προέδρου έχει απαχθεί προ τριών μηνών,
κι ακόμα αγνοείται.
Ο νέος πρόεδρος πιστεύει ότι ο Ντοτζ ζει ακόμα.
ΟΚΤΩΒΡΙΟΣ 1982
Θα συνεργαζόμουν μαζί του ως αντιπρόεδρος.
Αν είχα έρθει κανονικά την 1η Ιούλη,
ίσως είχαν απαγάγει εμένα αντί για εκείνον.
Ήταν ειδήμων σε θέματα Μέσης Ανατολής.
Επιδίωκε να βγάζει φοιτητές
που θα ήταν ανεκτικοί, ανοιχτόμυαλοι, κι ανθρωπιστές πολίτες.
Ήταν η υλοποίηση ενός ονείρου...
μα δεν κράτησε πολύ.
Η διεθνής ειρηνευτική δύναμη αποχώρησε πέρυσι,
και η πρωτεύουσα του Λιβάνου έγινε άκρως επικίνδυνη.
Άσχημη κατάσταση για όλους,
αλλά ιδίως για τους Αμερικανούς.
Ο Μάλκολμ συμβόλιζε τις ΗΠΑ.
Αντιπροσώπευε μια κυβέρνηση
που υποστήριζε αξίες αντίθετες από αυτές των αντιμαχόμενων πολιτοφυλακών.
Τι θυμάστε από εκείνη την ημέρα του 1984;
Ήταν βροχερή.
Δίδασκα στην τάξη μου.
Μου τηλεφώνησε ο φύλακας της πύλης...
να πάω στο γραφείο του προέδρου. Πήγα εκεί, και...
Μου είπαν στο τηλέφωνο ότι είχε πυροβοληθεί.
Σκέφτηκα ότι ήταν στο πόδι ή το χέρι.
18 ΙΑΝΟΥΑΡΙΟΥ 1984
Ο πρόεδρος του ΑΠΒ πυροβολήθηκε στο κεφάλι
από δύο ενόπλους, που υποδύονταν τους φοιτητές.
Ο Μάλκολμ Κερ έβγαινε από το ασανσέρ
για να πάει σε μια συνάντηση όταν δολοφονήθηκε.
Έτσι, λοιπόν, μου τηλεφώνησε νυχτιάτικα ένας οικογενειακός μας φίλος.
Το τηλέφωνο χτύπησε στην εστία μου στις τρεις το πρωί.
Κατάλαβα ότι κάτι έτρεχε, και...
Και μου είπε...
Μου είπε "Στιβ, έχω πολύ κακά νέα".
Οπότε...
Ναι.
Ο δολοφονημένος ακαδημαϊκός ήταν προσφιλής στη Βηρυτό.
Αν και Αμερικανός...
ΠΡΟΕΔΡΕ ΚΕΡ ΣΕ ΧΑΣΑΜΕ
ήταν αγαπητός και στον αραβικό κόσμο.
Το μπάσκετ ήταν το μόνο που μπορούσα
να κάνω για να μην το σκέφτομαι.
Πήγα για προπόνηση την επόμενη μέρα. Δεν ήξερα τι άλλο να κάνω.
Ο καθένας μας αντιδρά διαφορετικά σε παρόμοιες καταστάσεις.
Η αντίδραση του Στιβ ήταν να πέσει με τα μούτρα στο μπάσκετ.
Το σκεφτόμουν διαρκώς όσο έπαιζα.
Στον εθνικό ύμνο, πάντα...
σκεφτόμουν τον πατέρα μου, πόσο θα του άρεσε να 'ναι παρών.
Δεν θα το πίστευε.
Θα το λάτρευε.
ΙΟΥΝΙΟΣ 1997
ΣΤ' ΤΕΛΙΚΟΣ 1997 ΜΠΟΥΛΣ-ΤΖΑΖ
Και τώρα, τα τελευταία νέα για τη φυσική κατάσταση του Τζόρνταν.
Νιώθει πολύ καλύτερα.
Δείχνει να έχει συνέλθει από την περιπέτεια με τη γρίπη.
Νομίζω ότι ο Μάικλ Τζόρνταν κοντεύει να κλατάρει.
Θα καταβάλλει κάθε προσπάθεια να το τελειώσει απόψε,
για να αποφύγει τον έβδομο αγώνα.
Κακό ξεκίνημα για το Σικάγο, και η Γιούτα το εκμεταλλεύεται.
Χόρνασεκ... Μέσα!
Πρόσεχε, Σικάγο. Δεν θα το πάρεις εύκολα απόψε.
Ο Καρλ Μαλόουν φτάνει τους 12 πόντους.
Οι Τζαζ προηγούνται 46-39.
Η απόλυτη εμπιστοσύνη του Μάικλ κερδίζεται όταν τα πας καλά στα πλέι οφ.
Νομίζω ότι με εκτιμούσε
γιατί ήξερε ότι ήμουν μαχητικός παίκτης,
πάσχιζα σκληρά και πρόσφερα ό, τι μπορούσα,
αλλά δεν τα 'χα πάει καλά στους Τελικούς.
Καλό κόψιμο.
Ο Κερ για τρεις!
Δεν έπαιζα καλά, και τα έβαζα με τον εαυτό μου.
Ως ρολίστας, επιχειρούσα πέντε σουτ ανά αγώνα.
Έτσι, κάθε σουτ είχε πολύ μεγάλη βαρύτητα.
Τζόρνταν... Μέσα!
Δ' ΠΕΡΙΟΔΟΣ 2:02
Οι Μπουλς προηγούνται 86-83.
Οι Τζαζ ισοφάρισαν δυο λεπτά πριν από τη λήξη.
Ο Χόρνασεκ πρέπει να σώσει την μπάλα... Ο Ράσελ για τρεις!
Τεράστιο καλάθι από τον Μπράιον Ράσελ. Ισοφαρίζει σε 86-86.
Ο Φιλ ζήτησε τάιμ-άουτ κι ο Μάικλ ήξερε θα γίνει.
Δ' ΠΕΡΙΟΔΟΣ - 28"
Σε προηγούμενο αγώνα,
σε μια παρόμοια φάση στο τέλος,
ο Τζον Στόκτον του είχε κλέψει την μπάλα,
σφραγίζοντας τη νίκη για τη Γιούτα.
Μουρμούρισε κάτι του στυλ "Στιβ, να είσαι έτοιμος".
Ήξερε ότι τον τραβούσε μια κάμερα, ενώ εγώ ήμουν τελείως ανύποπτος.
Μόλις βγει, θα είμαι έτοιμος.
Και του φωνάζω "Θα είμαι έτοιμος!"
Αν έπεφταν δύο πάνω μου, ο Στιβ θα έμενε αφύλαχτος.
Ήρθε η ώρα του Μάικλ Τζόρνταν.
Δεν έκανε αυτός το σουτ, αλλά ο Κερ.
Ο Στιβ Κερ, πέντε δευτερόλεπτα πριν το τέλος.
Ο Κερ πετυχαίνει ένα σπουδαίο καλάθι, παρόμοιο με αυτό του Πάξον το '93.
Τελευταία ευκαιρία για τη Γιούτα.
Απομένουν πέντε δευτερόλεπτα. Επαναφορά... Κλέβει ο Πίπεν.
Κυλά την μπάλα στον Κούκοτς.
ΜΠΟΥΛΣ-ΤΖΑΖ 90-86 ΟΙ ΜΠΟΥΛΣ ΠΡΩΤΑΘΛΗΤΕΣ ΜΕ 4-2
κατακτούν το πέμπτο τους πρωτάθλημα τα τελευταία επτά χρόνια.
Απομένουν έξι δέκατα και προηγούνται με τέσσερις πόντους.
Απόψε, ο Στιβ Κερ απέδειξε την αξία του και χαίρομαι πολύ για εκείνον.
ΠΑΡΕΛΑΣΗ ΠΡΩΤΑΘΛΗΤΩΝ 16 ΙΟΥΝΙΟΥ 1997 - ΣΙΚΑΓΟ
Και τώρα...
οι πρωταθλητές 1997!
ΠΑΤΗΣΤΕ ΓΚΑΖΙ ΓΙΑ ΤΟ 6ο! ΤΟ ΓΟΥΙΝΦΙΛΝΤ ΛΑΤΡΕΥΕΙ ΤΟΥΣ ΜΠΟΥΛΣ!
Πολλοί με ρωτούν για εκείνο το σουτ τις προάλλες.
Υπάρχουν παρανοήσεις για το τι ακριβώς συνέβη.
Θέλω να το ξεκαθαρίσω.
Όταν πήραμε τάιμ-άουτ 25 δευτερόλεπτα πριν τη λήξη,
πήγαμε στον πάγκο,
και ο Φιλ είπε στον Μάικλ "Κάνε εσύ το τελευταίο σουτ".
Και απάντησε "Δεν νιώθω άνετα υπό αυτές τις συνθήκες.
Ίσως πρέπει να ακολουθήσουμε κάποια άλλη τακτική.
Ας σουτάρει ο Στιβ".
Και σκέφτηκα "Πάλι εγώ θα πρέπει να ξελασπώσω τον Μάικλ".
Τέλος πάντων, το καλάθι μπήκε,
αυτά είχα να πω, και εμμένω στην κατάθεσή μου.
ΙΟΥΝΙΟΣ 1997
ΜΑΪΟΣ 1998
ΜΠΟΥΛΣ ΚΑΙ ΠΕΪΣΕΡΣ ΚΕΡΔΙΖΟΥΝ ΑΠΟ ΤΡΕΙΣ ΤΕΛΙΚΟΥΣ ΑΝΑΤΟΛΗΣ
ΚΑΙ ΟΔΗΓΟΥΝΤΑΙ ΣΕ ΕΒΔΟΜΟ.
ΓΙΑ ΔΕΥΤΕΡΗ ΜΟΛΙΣ ΦΟΡΑ ΣΤΗ ΔΙΕΚΔΙΚΗΣΗ ΤΩΝ ΤΙΤΛΩΝ,
ΟΙ ΜΠΟΥΛΣ ΑΝΑΓΚΑΖΟΝΤΑΙ ΝΑ ΔΩΣΟΥΝ ΕΒΔΟΜΟ ΑΓΩΝΑ.
ΤΕΛΕΥΤΑΙΟΣ ΑΓΩΝΑΣ ΤΟΥ ΤΖΟΡΝΤΑΝ; ΠΩΛΟΥΝΤΑΙ ΕΙΣΙΤΗΡΙΑ
Έβδομος αγώνας στο Σικάγο.
Ίσως είναι ο τελευταίος αγώνας των Μπουλς που ξέρουμε.
Ζ' ΤΕΛΙΚΟΣ ΑΝΑΤΟΛΗΣ 1998
Η δυναστεία φτάνει σε έβδομο παιχνίδι με τους Πέισερς.
Αν συμβεί το αδιανόητο και οι Μπουλς πέσουν ηρωικά,
ίσως γυρίσουν στην προ-Τζόρνταν εποχή, αυτή του Τομ Μπόργουινκλ.
Είναι πιο σημαντικό από το πρωτάθλημα.
Είναι το τέλος μιας εποχής.
Τους είπα ότι ίσως χάσουν σήμερα.
Μπορεί να χάσεις ένα τέτοιο παιχνίδι.
Όλοι πίστευαν ότι το τέλος της δυναστείας
των Μπουλς
θα ερχόταν από κάποιον κοστουμαρισμένο.
Μα θα ήταν πιο ακριβοδίκαιο και σωστό αν συνέβαινε στο παρκέ.
Ο κύριος Τζόρνταν αντιγράφει τον συγγραφέα Τζο Νέιμαθ,
που πρόβλεψε ότι οι Τζετς θα πάρουν το Σούπερ Μπόουλ.
Θα κερδίσουμε τον έβδομο αγώνα. Θα τον κερδίσουμε.
Έκανα παρέα με τους σεκιουριτάδες μου και τον Τζορτζ.
Έγιναν η "ακολουθία" μου.
Ήξερα πως η ωριμότητα που αντλούσα από αυτούς
θα βοηθούσε να πάρω σωστές αποφάσεις.
Ήθελα ανοικτόμυαλα, μεγαλύτερης ηλικίας άτομα, για να με κρατούν σε εγρήγορση.
Ηρέμησε.
ΑΜΑΝΤ ΡΑΣΑΝΤ NBC SPORTS
Ο Μάικλ είχε σε μεγάλη υπόληψη τους σεκιουριτάδες του.
Επικεφαλής ήταν ο Γκας.
ΓΚΑΣ ΛΕΤ ΑΣΦΑΛΕΙΑ ΤΖΟΡΝΤΑΝ
Ο Γκας ήταν αστυνομικός στο Σικάγο και μάλλον, στα νιάτα του,
ήταν πολύ ζόρικο άτομο
κι ευυπόληπτος στην αστυνομία του Σικάγο.
ΤΙΣΕΡ ΛΕΤ ΣΥΖΥΓΟΣ ΓΚΑΣ
Ξεκίνησε από αστυφύλακας και έφτασε να γίνει αρχιφύλακας.
Μαζί με κάτι φίλους, δούλευε ως φύλακας στο Γουνάιτεντ Σέντερ.
Έγινε φίλος με τον Μάικλ όταν πρωτοήρθε στο Σικάγο και είχε σπάσει το πόδι του.
Τότε, ο Γκας με πηγαινόφερνε με το αμάξι
και φρόντιζε να φτάνω στα αποδυτήρια. Περνούσαμε ώρες μαζί.
Έκτοτε, γίναμε φίλοι. Ήταν πολύ καλός στο να με προστατεύει.
- Με συγχωρείτε. - Πρέπει να περάσουμε.
Δεν άφηνε να μπει κανείς που δεν έπρεπε.
Ακούστε. Πάμε προς τα εκεί, να ανοίξει λίγο ο χώρος;
Δεν του ξέφευγε τίποτα.
Όταν είσαι με κόσμο, αρχίζουν και παίρνουν θάρρος.
Ο Γκας τούς έκανε καλά.
Αυτό ήταν ο Γκας. Προστάτης.
Αλλά και κάτι παραπάνω από αυτό, και το κατάλαβα ότι ήταν.
Εκείνη την εποχή, ο Μάικλ πενθούσε τον πατέρα του.
Τον πονούσε ακόμη ο θάνατός του.
Και του τηλεφωνούσε...
κλαίγοντας στις δύο το πρωί. Ο Γκας πήγαινε και τον έβρισκε.
Σηκωνόταν και πήγαινε να τον δει.
Ήταν εκεί για ό, τι ήθελε. Για να τον φροντίζει.
Όταν σκοτώθηκε ο πατέρας μου, έγινε πατρική φιγούρα για εμένα.
Τον χρειαζόμουν δίπλα μου όπου πήγαινα.
Γκας, να σου κάνω μερικές ερωτήσεις όσο είσαι αραχτός;
Λόγω της χημειοθεραπείας, δεν ακούω καλά, οπότε...
- Να σου κάνω μερικές ερωτήσεις; - Βέβαια.
Όταν αρρώστησε ο Γκας...
ο Μάικ ήταν ο πρώτος που το παρατήρησε.
Κάπου ταξίδευαν, και με πήρε να μου πει
"Τις, πρέπει να τον πας στον γιατρό".
Διαγνώστηκε με καρκίνο του πνεύμονα, και ο Μάικλ ήταν στο πλευρό του.
Ήταν στο νοσοκομείο μαζί μας. Ήταν στο σπίτι μου.
Αυτός τηλεφωνούσε. Όπως είπα, ήταν στο πλευρό του.
Βασικά... έπαθε καρκίνο και...
Πήρε άδεια από εμάς και πήγε να κάνει θεραπεία.
Όταν ο Γκας επέστρεψε πριν από τον έβδομο αγώνα,
έδειχνε ασθενικός, αλλά είχε ακόμα το χαμόγελο του,
και ήταν σαν να αντάμωναν ξανά οι παλιόφιλοι.
Πώς τα πας, Γκας; Καλώς ήλθες πάλι, φίλε.
- Τέρμα οι διακοπές; - Ναι.
- Ξανάπιασες δουλειά. - Για την ώρα, ναι.
Ήταν πηγή έμπνευσης για μένα.
Ήθελα να νικήσω για τον Γκας.
ΔΥΟ ΩΡΕΣ ΠΡΙΝ ΑΠΟ ΤΟ ΤΖΑΜΠΟΛ
Για να δούμε τι θα γίνει.
Η ώρα που τα ξύνουμε.
Μερικοί μπορούν... άλλοι όχι.
Έτσι νομίζω έχει το πράγμα.
Μερικοί μπορούν, άλλοι όχι;
Μερικοί μπορούν, άλλοι όχι.
Έτσι έχει το πράγμα.
- Μακριά από τον Σκοτ Μπαρέλ. - Δεν...
Μη μιλήσεις στον Σκοτ Μπαρέλ.
Θα τον τρομάξεις.
ΜΙΑ ΩΡΑ ΠΡΙΝ ΑΠΟ ΤΟ ΤΖΑΜΠΟΛ
Το ότι πηγαίναμε σε έβδομο αγώνα
και μπορούσαμε να αποκλείσουμε τον Μάικλ,
ήταν σημαντικό για εμάς.
Είχαμε καιρό να δοκιμαστούμε έτσι.
Ήμασταν όλοι ψυχολογικά και σωματικά εξαντλημένοι.
Δεν υπάρχει αύριο. Πάμε να καθαρίσουμε.
Ας τα δώσουμε όλα μέσα στο παρκέ.
Η άμυνα θα κρίνει τον νικητή. Τα ριμπάουντ και η άμυνα.
Ο Μίλερ δίνει στον Σμιτς.
Βρίσκει τον Ντέιλ Ντέιβις, που μπαίνει και καρφώνει.
Ο Μάικλ με πλάτη στο καλάθι, μαρκάρει ο Μίλερ.
Γυρνάει, σουτάρει, και αστοχεί.
Στον έβδομο αγώνα, όλα είναι πιθανά.
Ξεχνάς κάθε σχέδιο ανάπτυξης παιχνιδιού,
επειδή δεν έχει πια σημασία.
Η νίκη είναι θέμα θέλησης.
Ο Χάρπερ σπεύδει να βοηθήσει τον Κούκοτς.
Ο Ντέιβις το βάζει. Οι Πέισερς προηγούνται με 12.
ΜΠΟΥΛΣ-ΠΕΪΣΕΡΣ 7-19 Α' ΠΕΡΙΟΔΟΣ 6:04
Χάναμε ήδη με 12. Στην πρώτη περίοδο, ήταν φωτιά και λαύρα.
Δώσαμε μάχη για να έρθουμε στα ίσια.
Δύο εναντίον ενός, ο Μάικλ δίνει στον Πίπεν...
Ο Τζόρνταν πασάρει δίπλα. Ο Κερ για τρεις... Ευστοχεί!
Ο Τζόρνταν τρυπάει την άμυνα και ισοφαρίζει!
ΜΠΟΥΛΣ-ΠΕΪΣΕΡΣ 28-28 Β' ΠΕΡΙΟΔΟΣ 7:55
Ο Τζόρνταν έγινε ο κορυφαίος σκόρερ των πλέι οφ.
Ο Τζόρνταν, κοντά στο καλάθι, βγάζει έξω στον Πίπεν.
Απέναντι στον Κερ, αφύλακτος για τρεις...
Ξαναμπήκαμε στο παιχνίδι και... νόμιζα ότι θα είχαμε εύκολη δουλειά.
Σκριν από τον Αντόνιο Ντέιβις...
Αλλά ανέκαμψαν.
...ισοφαρίζει σε 69-69!
Δ' ΠΕΡΙΟΔΟΣ - 9:41
Το Σικάγο είχε βρεθεί μπροστά με οκτώ. Η Ιντιάνα κάνει σερί 11-0.
ΜΠΟΥΛΣ-ΠΕΪΣΕΡΣ 74-76 Δ' ΠΕΡΙΟΔΟΣ 7:03
Οι Μπουλς πάνε να συζητήσουν.
Όταν πήραν τάιμ-άουτ...
χοροπηδούσαμε, κολλούσαμε τα χέρια,
και χτυπούσαμε το στήθος μας. "Θα νικήσουμε. Ναι!"
Μπορείτε να αλλάξετε, αν χρειαστεί.
Δεν αλλάζω, Φιλ. Δεν θέλω.
Θα ρίξω κυνήγι. Δεν αλλάζω τίποτα.
- Θα πάρω τον Τζάκσον. - Γυρίστε την μπάλα πριν το φάουλ.
Έξι λεπτά πριν το τέλος, νόμιζα ότι θα νικούσε η Ιντιάνα.
Στην τέταρτη περίοδο, χάναμε.
Μου πέρασε από το μυαλό ότι ίσως είχε έρθει το τέλος.
Τζόρνταν, ο Μακί απομακρύνει καθαρά την μπάλα...
Κι έχουμε τζάμπολ.
Ήμασταν μπροστά, αλλά όλα κρίνονταν από ένα τζάμπολ.
ΠΕΪΣΕΡΣ 77 - ΜΠΟΥΛΣ 74
Πόσο σημαντικό είναι το τζάμπολ; Μπορούν να προηγηθούν με πέντε.
Αν το πάρουμε, βάλουμε καλάθι, και η διαφορά πάει στους πέντε...
μπορεί να τελειώσουν όλα.
Ο Μάικλ είναι αλτικός, μα ο Σμιτς είναι 2,23.
Ο Σμιτς τη στέλνει στον Πίπεν.
Κερδίζουν το τζάμπολ,
καταλήγει στα χέρια του Στιβ Κερ...
Ο Κερ μπορεί να ισοφαρίσει... και το κάνει!
Ο Στιβ Κερ είναι φοβερός απόψε.
Φτάνει τους 11 πόντους.
Ο Κερ πετυχαίνει το σημαντικότερο καλάθι των Τελικών.
Για εμένα, από εκεί και πέρα, μας πήρε η κάτω βόλτα.
Άλλαξε τα πάντα.
Ξαφνικά, ένα ηλεκτρικό ρεύμα διαπέρασε όλο το κτήριο.
Πίπεν... Το Σικάγο προηγείται κι απομένουν πέντε δευτερόλεπτα.
Ο Μάικλ δίνει στον αφύλακτο Λόνγκλεϊ.
Και οι Μπουλς παίρνουν μια ανάσα.
Μπροστά με τέσσερις.
Ψάχνουν τον Σμιτς, μα θα κλέψει ο Χάρπερ.
Μοιάζαμε με εφηβική ομάδα που δεν είχε καμία ελπίδα.
Επιχειρεί τη ραβέρσα... Καλάθι και φάουλ.
ΜΠΟΥΛΣ-ΠΕΪΣΕΡΣ 88-83 ΟΙ ΜΠΟΥΛΣ ΠΡΟΚΡΙΝΟΝΤΑΙ
Οι Σικάγο Μπουλς προκρίνονται στους Τελικούς για έκτη φορά
σε οκτώ χρόνια.
Είχαμε καλύτερη ομάδα, ειλικρινά το πιστεύω,
αλλά τα γονίδια και η πείρα του πρωταθλητισμού...
έπαιξαν καθοριστικό ρόλο στον έβδομο αγώνα για το Σικάγο.
Ξέρετε τι ήταν υπέροχο;
Όχι μόνο νίκησε η ομάδα, αλλά...
ο Μάικλ μού χάρισε και την μπάλα.
Πολύ... πολύ καλό.
Άλλα τέσσερα ακόμα, φίλε.
Κάπως δύσκολο δεν είναι;
Περιμέναμε να χαμογελάσουμε στο φινάλε.
Πολύ καλός...
- Φοβερά σουτ. - Ευχαριστώ.
Πολύ ωραίος, Λουκ. Μπράβο, Τζαντ.
Μεγάλη νίκη.
Ήταν ο πιο δύσκολος αγώνας των τελευταίων 13 χρόνων.
Να πάρει ο διάολος!
Χρειάστηκε να βγάλω άσο από το μανίκι μου.
Ναι.
Γι' αυτό ζοριζόμαστε. Επειδή δεν είσαι εδώ.
Πρέπει να έρθεις στη Γιούτα.
Καλά να περάσεις.
Καριόλη, γαμιέσαι.
- Μας βγάλατε το λάδι. - Ναι. Τα λέμε.
Να προσέχεις. Τώρα μπορείς να βελτιωθείς στο γκολφ.
ΕΡ
ΕΙΣ ΜΝΗΜΗΝ ΓΚΑΣ ΛΕΤ 1936-2000
ΚΛΑΡΕΝΣ ΤΡΑΒΙΣ 1933-2019 ΤΖΟΝ ΜΑΪΚΛ ΒΟΖΝΙΑΚ 1950-2020
Υποτιτλισμός: Έρρικα Πετρωτού